**PROVEDBENI PLAN**

**unaprjeđenja zaštite od požara na području**

**OPĆINE UNEŠIĆ za 2023 godinu**

U ostvarivanju prava i obveza u području zaštite od požara sukladno Zakonu o zaštiti od požara („Narodne novine“, broj 92/10), a u skladu s Procjenom ugroženosti od požara i tehnoloških eksplozija Općine Unešić i Programom aktivnosti u provedbi posebnih mjera zaštite od požara od interesa za Republiku Hrvatsku u 2023. godini , utvrđuje se Provedbeni plan unaprjeđenja zaštite od požara.

Cilj će se postići odgovarajućim poduzimanjem širokog raspona preventivnih mjera (šumarskih, agronomskih, organizacijskih, promidžbenih, inspekcijskih) za sprječavanje nastanka požara (a time i smanjiti broj požara) i razvojem odgovarajućih elemenata (u ljudstvu, tehnici i opremi) operativnih snaga za gašenje požara. Zajedničkim djelovanjem i provedbom preventivnih i operativnih mjera u konačnici će se utjecati na smanjenje broja požara te spriječiti i umanjiti narušavanje biološke i krajobrazne raznolikosti i podržati trajno održivi razvoj ekosustava.

Svi subjekti obvezni su provoditi svoje zadaće kontinuirano tijekom cijele godine na području svoje nadležnosti, i time dužni dati svoj doprinos u provedbi preventivnih i operativnih (kurativnih) mjera zaštite od požara.

U cilju unaprjeđenja zaštite od požara na području općine Unešić potrebno je provesti sljedeće organizacijske, tehničke i urbanističke mjere:

1. **Organizacijske mjere**
	1. Vatrogasne postrojbe
2. 01. siječnja 2020 god. stupio je na snagu novi Zakon o vatrogastvu (N.N.125/19) .Obavezuju se svi subjekti koji imaju obavezu po navedenom Zakonu da usklade svoje poslovanje sukladno odredbama navedenog Zakona.

 *Izvršitelji zadatka: općina Unešić ,Vatrogasna zajednica* Šibensko kninske *županije, dobrovoljno vatrogasno društvo Unešić.*

1. Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija za Općinu Unešić osigurati potreban broj operativnih vatrogasaca. Operativni vatrogasac može biti profesionalni i dobrovoljni vatrogasac uz zadovoljavanje uvjeta propisanih Zakonom o vatrogastvu („Narodne novine“ broj 125/19).

*Izvršitelj zadatka: općina Unešić , dobrovoljno vatrogasno društvo Unešić*

1. U dobrovoljnom vatrogasnom društvu Unešić ( središnja vatrogasna postrojba) koja ima propisanu zonu odgovornosti, osigurati djelotvornu i pravodobnu operativnost vatrogasne postrojbe.

*Izvršitelj zadatka: općina Unešić, dobrovoljno vatrogasno društvo Unešić*

1. Općina Unešić dužna je u svom proračunu predvidjeti financijska sredstva za održavanje vatrogasne tehnike i opreme te prije početka ljetne požarne sezone izvršiti pripreme i sanacije, odnosno otklanjanje nedostataka na vozilima, opremi i tehnici, prvenstveno na temelju raščlambe zapisnički utvrđenih oštećenja i/ili kvarova tijekom prethodne požarne sezone, kao i planirati financijska sredstva za istu namjenu u sljedećoj godini.

*Izvršitelj zadatka: općina Unešić*

1.2. Normativni ustroj zaštite od požara

1. Jedinice lokalne samouprave s područja Šibensko kninske županije, dužne su imati organiziranu dimnjačarsku službu na svom području sukladno važećim propisima.

*Izvršitelj zadatka: gradovi, općine s područja Šibensko kninske županije*

1. Izvršiti inspekcijski nadzor nad provedbom mjera zaštite od požara na infrastrukturnim objektima - punionica plina (objektima iz I. i II. kategorije ugroženosti od požara) sukladno Procjeni ugroženosti od požara i Planom zaštite od požara.

*Izvršitelj zadatka: MUP RH-Inspektorat unutarnjih poslova, MUP RH CZ Inspekcija zaštite od požara ili prema posebnim propisima inspekcijske službe drugih tijela državne uprave*

**2.2. Sredstva veze, javljanja i uzbunjivanja**

Za učinkovito i uspješno djelovanje vatrogasaca od trenutka uzbunjivanja i početka intervencije do lokaliziranja i gašenja požara, potrebno je, sukladno Procjeni ugroženosti od požara i tehnoloških eksplozija, osigurati dovoljan broj stabilnih, mobilnih i ručnih radio uređaja za potrebe vatrogasne postrojbe.

*Izvršitelj zadatka: općina Unešić , dobrovoljno vatrogasno društvo Unešić*

**3. Urbanističke mjere**

**3.1.** U postupku izrade i donošenja prostorno planske dokumentacije (prvenstveno provedbene), ovisno o razini prostornih planova, obvezno je utvrditi mjere zaštite od požara sukladno važećim propisima.

*Izvršitelj zadatka: općina Unešić*

**3.2.** U naseljima sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

*Izvršitelj zadatka: pravne osobe koje upravljaju javnim cestama sukladno važećim propisima, općina Unešić, pravne osobe koje su vlasnici većih proizvodnih kompleksa*

**3.3. Minimalne količine vode za gašenje požara i tlak**

Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima.

*Izvršitelj zadatka: pravne osobe koje se bave djelatnošću javne vodoopskrbe*

**3.4**. **Hidrantska mreža za gašenje požara**

Postojeću hidrantsku mrežu usklađivati s važećim propisima.

*Izvršitelj zadatka: pravne osobe koje se bave djelatnošću javne vodoopskrbe*

**3.5**. **Ostali izvori vode za gašenje požara**

Urediti prilaze za vatrogasna vozila i pristupe do površine voda koje svojom izdašnošću udovoljavaju potrebama kod gašenja požara, a u svrhu crpljenja vode za potrebe gašenja požara.

*Izvršitelj zadatka: općina Unešić,*

**4. Mjere zaštite odlagališta komunalnog otpada**

a) Nadležna tijela općine Unešić sustavno će pratiti i nadzirati stanja odlagališta otpada na svom području i trajno poduzimati mjere za sanaciju nekontroliranih „divljih“ odlagališta.

Sukladno Zakonu o održivom gospodarenju otpadom („Narodne novine“, broj 94/13) otpad se, smije skladištiti, oporabljivati i/ili zbrinjavati samo u građevinama i uređajima određenim za tu namjenu na propisani način. Sva odlagališta otpada koja ne zadovoljavaju uvjete utvrđene Pravilnikom o načinima i uvjetima odlaganja otpada, kategorijama i uvjetima rada za odlagališta otpada („Narodne novine“, broj 117/07 i 111/11), potrebno je sanirati i zatvoriti. Otpad s područja općine Unešić deponira se županijskom centru za gospodarenje otpadom „Bikarac“.

*Izvršitelj zadatka: općina Unešić, pravne osobe koje upravljaju odlagalištima, te pravne osobe koje obavljaju komunalnu djelatnost*

b)U slučaju nastajanja požara na odlagalištu otpada osigurati gašenje požara u najkraćem

mogućem roku, putem vatrogasne postrojbe koja će pristupiti gašenju na siguran način. U slučaju širenja požara u dubinu odlagališta osigurati radni stroj pogodan za izvođenje zahvata potrebnih za osiguranje pristupa žarištu požara.

*Izvršitelj zadatka: pravne osobe koje upravljaju odlagalištima otpada, dobrovoljno vatrogasno društvo Unešić*

**5. Organizacijske i administrativne mjere zaštite od požara na otvorenom prostoru**

1. Sukladno važećim propisima koji reguliraju zaštitu od požara na otvorenom prostoru, nužno je urediti okvire ponašanja na otvorenom prostoru, posebice u vrijeme povećane opasnosti od požara kroz donošenje odluka koje uređuju uvjete i načine spaljivanja poljoprivrednog i drugog gorivog otpada biljnog porijekla na otvorenom prostoru.

*Izvršitelj zadatka: općina Unešić*

1. Koristeći sve oblike javnog priopćavanja (radio, televizija, tisak, plakati, letci i slično), sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

*Izvršitelj zadatka: Vatrogasna zajednica Šibensko kninske županije, općina Unešić*

1. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

*Izvršitelj zadatka: općina Unešić, dobrovoljno vatrogasno društvo Unešić , Vatrogasna zajednica Šibensko kninske županije,*

1. Nužno je propisati mjere za uređivanje i održavanje rudina, živica, međa, poljskih i šumskih putova i kanala sukladno važećim propisima.

*Izvršitelj zadatka: općina Unešić,*

1. Bunari i ostale prirodne pričuve vode koje se mogu koristiti za gašenje požara na otvorenom prostoru moraju se redovito čistiti, a prilazni putovi za vatrogasna vozila održavati prohodnima.

*Izvršitelj zadatka: općina Unešić, pravne osobe koje obavljaju komunalnu djelatnost, fizičke i pravne osobe koje su vlasnici zemljišta na kojem se nalaze pričuve vode za gašenje požara*

1. U slučaju nastajanja požara na otvorenom prostoru, pravne osobe čije su građevine ili uređaji locirani u neposrednoj blizini požara dužne su dati na raspolaganje svoju opremu i mehanizaciju za potrebe radova na sprječavanju širenja požara ili za njegovo gašenje.

*Izvršitelj zadatka: pravne osobe čije su građevine ili uređaji u neposrednoj blizini požara*

1. Obvezan je nadzor i skrb nad državnim, županijskim i lokalnim cestama te zemljišnim

pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle

izazvati požar ili omogućiti odnosno olakšati njegovo širenje.

*Izvršitelj zadatka: Hrvatske ceste d.o.o., Županijska Uprava za ceste Šibensko kninske županije, gradovi i općina Unešić*

1. Obvezno je čistiti pojas uz željezničku prugu od lakozapaljivih tvari, odnosno tvari koje bi mogle izazvati požar i omogućiti njegovo širenje.

*Izvršitelj zadatka: Hrvatske željeznice*

**6**. Nadležno upravno tijelo općine Unešić upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

**7.** Sredstva za provedbu obveza koje proizlaze iz ovoga Provedbenog plana, osigurana su u Proračunima izvršitelja zadatka.

**8**. Provedben plan unaprjeđenja zaštite od požara općine Unešić donose se na temelju Provedbenog plana unaprijeđena zaštite od požara Šibensko kninske županije.

KLASA: 245-01/23-01/002

URBROJ: 2182-07-1/1-23-2

Unešić, 19. svibnja 2023.